Heldags styremøte 26.09.14

Tilstede: Stine, Nils, Ranveig

Møtet var lagt opp uten en bundet saksliste hvor foreningens virksomhet ble drøftet fritt, og ut fra dette ble aktuelle saker definert. Overordnet mål for møtet var å drøfte prioriterte temaer og arbeidsoppgaver for 2015, legge en struktur for arbeidet og sette opp foreningens årshjul.

Sak 16/2014: Pasientinformasjon: En viktig sak for pasientene, som helt klart bør forbedres mange steder. All informasjon bør gis skriftlig, og bør være tilpasset hver enkelt situasjon og hvert enkelt inngrep. BCG, cystectomi, TURB bør ha hver sine sett med informasjon, muligens delt i ulike versjoner før og etter inngrepet. Eksisterende pasientinformasjonsskriv for kjemoterapi (cellegiftbehandling), strålebehandling og cystoskopi bør gjennomgås. Dette må gjøres etter at det standardiserte pasientforløpet er på plass.

Sak 17/2014: Forslag til arbeidstemaer for kommende år:

2015: Diagnostikk, herunder fastlegene og hematuri-utredning samt krefthund-prosjektet. Vedtatt.

2016: Behandling, herunder blærebevarende kirurgi/behandling, botox-prosjektet, trygg kirurgi

Sak 18/2014: Landsmøtet bør inneholde en presentasjon av pasientforløps-systemet. Medisinsk-faglig bør vekten ligge på diagnostikk. Et psykologisk/følelsesrelatert /mentalt tema bør være med, ingen konkrete forslag.

Sak 19/2014: Internasjonalt arbeid: 1. bygge nettverk

2. etablere mai som oppmerksomhetsmåned

Sak 20/2014: Organisasjonsutvikling: 1. Medlemsverving prioriteres

2. Sak til årsmøtet,: vedtektsfeste når sakspapirer til årsmøtet skal være ute.

Sak 21/2014: Forslag til diskusjonstema fredag kveld: Hvordan ønsker vi å bruke FFO-medlemskapet vårt?

Maura 26.09.2014,

Ranveig Røtterud

referent